ୱାଶିଂଟନ୍ଃ ଆମେରିକା ରାଷ୍ଟ୍ରପତି ଡୋନାଲ୍ଡ ଟ୍ରମ୍ପ୍ କିଛି ନା କିଛି କାରଣ ପାଇଁ ସବୁବେଳେ ବିବାଦରେ ରହିଆସିଛନ୍ତି। ଟ୍ରମ୍ପ୍ ଙ୍କର କାର୍ଯ୍ୟକଳାପ ତଥା ଲୋକପ୍ରିୟତା କିଛି ଲୋକଙ୍କୁ ପସନ୍ଦ ଆସିଥିବା ବେଳେ ଅନ୍ୟ କିଛି ଲୋକ ଟ୍ରମ୍ପ୍ଙ୍କୁ ଘୃଣା କରିଥାନ୍ତି। ଏବେ ନ୍ୟୁୟର୍କ ସହରର ବିଭିନ୍ନ ସ୍ଥାନରେ ଦେଖିବାକୁ ମିଳୁଥିବା ଟ୍ରମ୍ପଙ୍କ ଏକ ବିବାଦୀୟ ଏବଂ ଅରୁଚିକର ପ୍ରତିମୂର୍ତ୍ତି ଏହି ଘୃଣାଭାବର ପ୍ରତିଫଳନ ବୋଲି କୁହାଯାଉଛି।
ମୂର୍ତ୍ତିକୁ ତିଆରି କରିଥିବା ବ୍ୟକ୍ତି ଜଣକ ହେଉଛନ୍ତି, ଫିଲ୍ ଗେବଲ୍। ଫିଲ୍ ପେସାରେ ଜଣେ ବିଜ୍ଞାପନ ପ୍ରଫେସନାଲ ଓ ଏକ ପ୍ରତିଷ୍ଠିତ ଭିଡିଓ ଷ୍ଟୁଡିଓର ମୁଖ୍ୟ। ଟ୍ରମ୍ପ୍ ଙ୍କ ପ୍ରତି ଥିବା ତାଙ୍କର ବ୍ୟକ୍ତିଗତ ଆକ୍ରୋଶ ଓ ଘୃଣା ଭାବନାକୁ ନେଇ ସେ ଏହି ମୂର୍ତ୍ତିଟିକୁ ତିଆରି କରିଛନ୍ତି। ସୋଶାଲ ମିଡିଆ ଟ୍ୱିଟର୍ରେ ମୂର୍ତ୍ତିଟିର ଫଟୋ ଭାଇରାଲ୍ ହେବାରେ ଲାଗିଛି। ଏହାକୁ କେତେକ ସୋଶାଲ ମିଡିଆରେ ଅପ୍ଲୋଡ୍ କଋ ଏହା କୁକୁରମାନଙ୍କ ପରିସ୍ରା କରିବା ପାଇଁ ଉଦ୍ଦିଷ୍ଟ ବୋଲି କହିଛନ୍ତି।
ଫିଲ୍ ଗେବଲଙ୍କ ଏହା ପ୍ରଥମ ଟ୍ରମ୍ପବିରୋଧୀ ପ୍ରତିମୂର୍ତ୍ତି ନୁହେଁ। ପୂର୍ବରୁ ସେ ଲଣ୍ଡନ୍ର ପାର୍ଲାମେଣ୍ଟ୍ ଛକରେ ରାଷ୍ଟ୍ରପତିଙ୍କ ନ୍ୟାପ୍କିନ୍ ପିନ୍ଧା ଏକ ପ୍ରତିମୂର୍ତ୍ତି ତିଆରି କରି ତାଙ୍କୁ ଲୋକହସା କରାଇଥିଲେ।
